Sosiaalihuollon asiakasmaksut

Sivulle on koottu esimerkkejä sosiaalihuollon asiakasmaksuista, kuten asumispalvelujen ja kotihoidon maksuista.

Säännöllinen kotihoito

Yhteisöllinen asuminen

Ympärivuorokautinen asuminen

Tilapäinen kotihoito

Tukipalvelut

Muut palvelut

Käyttämättä jäänyt palvelu

Yleistä sosiaalihuollon asiakasmaksuista

Sosiaali- ja terveydenhuollon asiakasmaksulaki sisältää myös pitkäaikaisen sosiaalihuoltolain nojalla järjestettyjen asumispalvelujen maksut.

Palveluasumisen maksuissa sovelletaan kahdenlaisia maksuperusteita: ns. yhteisöllisessä palveluasumisessa maksut määräytyvät kuten jatkuvan ja säännöllisen kotiin annettavan palvelun maksuissa, ympärivuorokautisessa palveluasumisessa maksut puolestaan määräytyvät pitkälti samalla tavalla kuin pitkäaikaisessa laitoshoidossa tai pitkäaikaisessa perhehoidossa.

Voimassa olevat asiakasmaksut voit katsoa hinnastostamme:

Sosiaali- ja terveydenhuollon asiakasmaksut (pdf)

Voit arvioida asiakasmaksujasi Miunpalvelut.fi-sivustolta löytyvien asiakasmaksulaskureiden avulla. Laskurin ilmoittama tieto ei ole virallinen päätös. Asiakasmaksulaskuri on käytössä muun muassa asumispalveluissa, kotihoidon, kotisairaanhoidon ja perhehoidon palveluissa.

Miunpalvelut.fi

Säännöllinen kotihoito tai kotisairaanhoito

Perittävä maksu määräytyy palvelupäätökseesi kirjattujen, tarpeesi mukaisten palvelutuntien määrän, maksukykysi (bruttotulojen) ja perheesi koon mukaan. Lainsäädännön mahdollistamat enimmäismaksut palvelusta määräytyvät tuntien mukaan.

Pitkäaikainen yhteisöllinen asuminen (sosiaalihuoltolain mukainen, ei ympärivuorokautinen)

Perittävä maksu määräytyy palvelupäätökseesi kirjattujen, tarpeesi mukaisten palvelutuntien määrän, maksukykysi ja perheesi koon mukaan.

Tuetusta asumisesta voidaan periä maksu samoin perustein, mikäli palveluun kuuluu jatkuvasti ja säännöllisesti annettavaa kotipalvelua taikka muuta hoivaa ja huolenpitoa. Tuettuun asumiseen sisältyvästä tuesta ja ohjauksesta ei peritä maksua.

Pitkäaikainen ympärivuorokautinen palveluasuminen ja pitkäaikainen perhehoito (sosiaali- tai terveydenhuoltolain nojalla järjestetty)

Perittävä maksu määräytyy sinun (sekä mahdollisen puolisosi) nettokuukausitulojen mukaan. Maksu saa olla enintään 85 % nettokuukausituloisi, joista on ensin tehty laissa säädetyt vähennykset. Tietyin edellytyksin maksu voi määräytyä myös sinun ja puolisosi yhteenlaskettujen tulojen mukaan. Puolisoilla maksu saa olla enintään 42,5 % puolisojen yhteenlasketuista nettokuukausituloista, joista on ensin tehty laissa säädetyt vähennykset. Omaan käyttöösi jää käyttövaraksi vähintään 182 €/kk.

Tilapäinen kotihoito

Lääkärin kotikäynti 25,80 €/ käynti

Muun henkilön, esimerkiksi hoitajan kotikäynti 16,40 €/ käynti

Tukipalvelut

Kotiin kuljetettu ateria 12,50 €/ ateria

Palvelukeskusateriat, tuetun asumisen, palveluasumisen ja ryhmäkotiasumisen ateriat:

Kaikki päivän ateriat/päivä 20,15 €/päivä, lounas + jälkiruoka 8,50 €, kevyt ateria tai päivällinen 6,40 €, välipala 1,70 €, aamupala tai iltapala/kpl 2,30 €/kpl

Muut palvelut

Lyhytaikainen yhteisöllinen asuminen 37,90 €/vrk

Lyhytaikainen ympärivuorokautinen asuminen 41,00 €/vrk

Lyhytaikainen perhehoito 37,90 €/vrk

Omaishoitajan vapaan aikainen hoito 12,80 €/vrk

Käyttämättä ja peruuttamatta jätetystä palvelusta perittävä maksu

18 vuotta täyttäneiltä peritään 56,70 € käyttämättä ja peruuttamatta jätetystä palvelusta.

Maksua ei peritä silloin, kun peruuttamatta jättämiselle on hyväksyttävä syy.

Artikkeli Sosiaalihuollon asiakasmaksut julkaistiin ensimmäisen kerran Siun sote.