Ulkomaalaisten asiakasmaksut

Oikeus sairaanhoitoon Suomessa

Euroopan unionin jäsenvaltioissa, ETA-valtioissa tai Sveitsissä asuvien tulee osoittaa oikeutensa välittömään sairaanhoitoon eurooppalaisella sairaanhoitokortilla (EHIC, European Health Insurance Card) tai eurooppalaisen sairaanhoitokortin väliaikaisesti korvaavalla todistuksella, jonka perusteella he voivat saada hoitoa samoilla asiakasmaksuilla kuin Suomessa asuvat.

Jos EHIC-korttia ei ole, Pohjoismaissa asuvat voivat todistaa hoito-oikeutensa passilla tai virallisella henkilötodistuksella ja tällöin on ilmoitettava osoite asuinmaassa.

Iso-Britanniasta ja Pohjois-Irlannista tuleva asiakas voi osoittaa oikeutensa hoitoon Iso-Britannian ja Pohjois-Irlannin myöntämillä hoito-oikeuskorteilla (6 kpl), joista löytyy lisätietoa Kelan verkkosivuilta. Tällöin vastaanotolla on ilmoitettava myös osoite asuinmaassa.

Australiassa asuvat voivat todistaa hoito-oikeutensa passilla ja tällöin on ilmoitettava osoite asuinmaassa. Sopimus ei koske opiskelijoita.

Jos et esitä yllä mainittua korttia tai todistusta, sinulla ei ole oikeutta saada hoitoa samoilla asiakasmaksuilla kuin kunnassa asuvat saavat.

Ennakkolupa ei-kiireelliseen hoitoon

EU/ETA-maissa tai Sveitsissä asuvien ei-kiireelliseen hoitoon hakeutujien tulee esittää ennakkolupa (E112- tai S2-lomake) tai heiltä peritään todellisia kustannuksia vastaava maksu.

Muualla kuin EU/ETA-alueella tai Sveitsissä asuvat

Jos tulet muusta kuin EU/ETA-maasta tai Sveitsistä, maksat todellisia kustannuksia vastaavat maksut sekä välittömästä että ei-välittömästä hoidosta. Laskutus perustuu Siun soten tuotehinnastoon.

Siun soten tuotehinnasto (pdf)

Vakuutusyhtiö tai vastaava maksajana

Jos et itse maksa hoitomaksuasi, sinun on esitettävä esimerkiksi vakuutusyhtiön maksusitoumus tai muu vastaava selvitys maksun suorittajasta.

Kotikunta Suomessa tai oikeus hoitoetuuksiin

Ulkomaalaisilta, joilla on kotikunta Suomessa tai jotka kuuluvat Suomen sairausvakuutuksen piiriin tai joilla on voimassa oleva todistus oikeudesta hoitoetuuksiin Suomessa, peritään samat maksut kuin Suomessa vakituisesti asuvilta.

Asiakasmaksupalvelujen yhteystiedot

Soittoajat ma klo 9–14, ti–to klo 9–12
+358 13 330 9030

Linkit

Sairaanhoito kansainvälisissä tilanteissa (kela.fi)

Artikkeli Ulkomaalaisten asiakasmaksut julkaistiin ensimmäisen kerran Siun sote.